Minnesmerket og informasjonsstedet for ofrene over nasjonalsosialistenes «eutanasi»-mord

miniatyr|Utvidelsen av anlegget reist i 2014
Minnesmerket og informasjonsstedet for ofrene over nasjonalsosialistenes «eutanasi»-mord (tysk: Gedenk- und Informationsort für die Opfer der nationalsozialistischen «Euthanasie»-Morde) er et minnesmerke i Tiergarten i Berlin. Anlegget er et minnested over ofrene for nasjonalsosialistenes «eutanasi»-mord på psykisk syke mennesker under nasjonalsosialismen.Internettsiden til Stiftung Denkmal für die ermordeten Juden Europas besøkt 6. september 2014 Det befinner seg ved Tiergartenstrasse 4, hvorfra den såkalte Aktion T4 ble organisert. 

Den eldste del av minnesmerket er en skulptur reist i 1986 av Berlin by og utført av billedkunstneren Richard Serra. Forbundsdagen vedtok i 2011 en utvidelse av minnestedet. Den sist oppførte del av anlegget er utført av Ursula Wilms, Heinz W. Hallmann og Nikolaus Koliusis. Denne delen består av en 24 meter lang glassvegg som vokser ut av den mørke bakken og stiger mot himmelen som et sinnbilde på de myrdete menneskene. I tillegg finnes en informasjonstavle. Anlegget i sin utvidede skikkelse ble åpnet 2. september 2014.

Den sentrale organisasjonen for «eutanasi»-prosjektet Aksjon T4 befant seg fra april 1940 i Tiergartenstrasse 4 hvor minnesmerket nå er reist. Prosjektet innebar en systematisk utryddelse av pasienter på sykehus og pleiehjem, og mer enn  mennesker døde som resultat av «T4.» Prosjektet ble offisielt stanset i august 1941. Aksjon T4 var bare en del av et større massemord, og forskningen viser at tilsammen  mennesker ble drept. Tallet omfatter ikke Øst-Europa.

 Referanser 

 Eksterne lenker 

 Internettside opprettet som et virtuelt minnesmerke over Aksjon T4
 Omtale på Berlins internettside

Kategori:Kultur i Berlin
Kategori:Mitte
Kategori:Byggverk fullført i 2014
Kategori:Minnesmerker
Kategori:Minnesmerker for andre verdenskrig og holocaust